User:JulcsiEvi/sandbox

A Shadow of the Colossus, Japánban Wander and the Colossus, egy akció-kalandjáték, amit az SCE Japan Studio és a Team ICO jelentetett meg és a Sony Computer Entertainment adott ki Playstation 2-re. A játék Japánban és Észak-Amerikában 2005 októberében, a többi régióban 2006 februárjában jelent meg. A játékot Ueda Fumito rendezte. A játék főhőse egy fiatal fiú, Wander, aki belovagol egy tiltott területre. Ezt a hatalmas területet lóháton kell felfedeznie és le kell győznie 16 kőóriást, hogy feltámasszon egy Mono nevű lányt. A játék ugyan az akció-kaland kategóriába tartozik, de nincsenek benne sem városok, sem várbörtönök és nincsenek olyan karakterek, akikkel párbeszédet lehetne folytatni. A kolosszusokon kívül nincsenek más ellenségek, és őket is csak akkor lehet legyőzni, ha a játékos megtalálja a gyenge pontjukat és ott sebzi őket. Minden kolosszusnál máshol vannak ezek a pontok, tehát kell hozzá egyfajta stratégia. Minden idők egyik legjobb játéka, illetve egy fontos példája annak, hogy egy videó játék is lehet műalkotás. Több díjat is nyert a dizájnért, a zenéért és a minőségért. 2011 szeptemberében megjelent egy újabb verzió Playstation 3-ra. Legújabb kiadása pedig 2018 februárjában jelent meg Playstation 4-re.

Játék
A játék lényege egyszerű, meg kell keresni a kolosszusokat, és meg kell ölni őket. Minden egyes alkalommal amikor egy kolosszus meghal, Wander, a főszereplő, visszatér a központi részere, hogy megismételje a folyamatot. Ahhoz, hogy megtaláljunk egy-egy ellenséget, a főhősnek fel kell emelnie a kardját, amin a napfény megmutatja az adott kolosszushoz vezető utat. A legtöbb egy elzárt helyen található, mint például barlangok mélyén, tavakban vagy egy ősi épület romjai között. Amint megtalálta a játékos, meg kell keresni annak a gyengeségeit, ahhoz, hogy le lehessen győzni. Minden egyes kolosszust máshogy kell legyőzni, és néhánynál használni kell a környezetet is. Minden kolosszusnak van legalább egy gyenge pontja, amit egy fénylő mágikus szimbólum jelez. Mindegyiknek vannak olyan részei ami szőrrel van borítva, vagy platformok állnak ki belőlük amin Wander meg tud kapaszkodni miközben az megpróbálja lerázni magáról. A játékban vagy egy mérő ami folyamatosan csökken amikor Wander kapaszkodik vagy mászik, és amint ez elfogy Wander leesik. Wandernek és a kolosszusoknak is van életerő csíkja. A kolosszusok életereje jelentősen csökken amikor a gyenge pontjait támadja a játékos, Wander pedig megsérülhet az óriások támadásaitól vagy az eséstől. A játékban Wander egy karddal és egy íjjal rendelkezik. Ugyan a játékban csak a kolosszusok az ellenségek, megtalálhatóak még állatok is, amiből csak egy fajtának van jelentősége a játékban. Egy bizonyos fajta gyík farkának elfogyasztása növeli Wander állóképességét. Ugyan így, vannak bizonyos gyümölcsök, amik növelik az életerőt. Wander lova, Argo fontos szerepet játszik a játékban. Lóháton kell bejárni a területeket és néhány kolosszusnál a harc is lóháton történik, viszont vannak olyan területek, ahova nem lehet Argoval bemenni. A játék angol verziójában Argo hím ló, azonban Ueda Fumito nőstényként tekint a lóra.

Cselekmény
A játék során folyamatosan apró információkat kapunk a karakterek háttérsztorijáról, illetve az egymással való kapcsolatukról. A játék egy fantázia világban játszódik, egy lakatlan félszigeten amit Forbidden Landnek, azaz Tiltott Földnek hívnak. Elzártan a világtól, hegyekkel és tengerrel van körülvéve. Csak a játék során látott romok utalnak arra, hogy valaha ez egy lakott terület volt. Csak egyetlen bejárata van, egy hosszú kőhíd, ami egy hatalmas templomba vezet amit úgy hívnak, hogy Shrine of Worship. Ugyan erre a területre tilos a belépés, erre utal a földrajzi elhelyezkedése és az ott található barlangok, tavak, sivatagok és völgyek mégis megtalálható ember által készített építmények maradványai.